Bertil Sjöberg
Bertil Johann Gabriel Sjöberg med kunstnernavnet Bertil Sjöberg (født 24. marts 1914 i Malmö, Sverige; død 19. november 1999  i Malmö, Sverige) var en svensk  billedkunstner. Sjöberg var en produktiv kunstner, hvis arbejder favnede både det naturalistiske, impressionistiske, abstrakte og det informelle poetisk fantastiske.

Biografi
Bertil Sjöberg var svensk af nationalitet, men som kunstnerisk europæer tilbragte han sit liv i henholdsvis Danmark, Spanien og Sverige. Hans mor var skuespiller fra Wien, hans far Ernst Sjöberg var ritmester, konsul og søn af fabriksejer Axel Poulus Sjöberg. Sine skoledage tilbragte Sjöberg i Malmø og på kostskoler i Belgien og Østrig, Stift Melk an der Donau. Sjöberg blev gift 1945 med danskeren Elin Emmy Pedersen. 

Efter kunstakademiet blev Sjöberg boende i København, hvorfra han i 1939 foretog en studietur sammen med sin første kone Elisabeth Heye og Gustav Rudberg til Paris. I Paris gjorde specielt Pierre Bonnard og Paul Cézanne et varigt indtryk på ham, hvilket påvirkede hans kunst. Fra Paris gik det videre til Barcelona, Mallorca og derefter til et længere ophold på Ibiza, San Antonio. 

I 1940 bosatte Sjöberg sig igen i København i nærheden af kunstnernes mødested ”Minefeltet” omkring Nikolaj Plads. På lokale værtshuse traf Sjöberg andre malere og digtere, viste sine værker frem, diskuterede dem og knyttede forbindelser med Karl Bovin (Kalle), medstifter af malergruppen Corner, Povl Christensen, Poul Björklund medlem af ”Den Frie”, forfatterne  Jens August Schade og Sigfred Pedersen. 

Sjöbergs besluttede sig i 1940 for at bosætte sig på Bornholm efter indflydelse fra Kræsten Iversen, som tilhørte Bornholmermalerne,  og inspireret af værker af den svenske maler Karl Isakson, som tidligere havde opholdt sig på Christiansø. Under 2. Verdenskrig blev Sjöberg i Svaneke og på Christiansø blandt kunstnerne Oluf Höst, Poul Höm, Sterup Hansen, Keld Hansen og Olaf Rude.  På Bornholm blev Sjöberg og Elisabeth Heye skilt. Senere traf Sjöberg Elin Emmy Pedersen, kaldet Bitten, som han derefter blev gift med.

I 1945 tog Sjöberg tilbage til København hvor sønnen Franz Michael blev født. Et venskab mellem Sjöberg og maleren og forfatteren Anne Marie Telmányi, datter af komponisten Carl Nielsen førte til, at hun blev sønnens gudmor.

I 1946 flyttede Sjöberg med familie til Sjællands Odde. En af kunstnerkredsen var Povl Christensen ”Spejder” som Sjöberg var forbundet med i et livslangt venskab. Efter knap to års ophold på Sjællands Odde købte Sjöberg et hus med mulighed for atelier i Tokkekøb Hegn, 20 km nord for København. I nærheden boede vennerne Sigfred Pedersen og Poul Bjørklund. 

I 1955 blev huset i Danmark solgt til keramiker ægteparret Dybdahl, og Sjöberg flyttede til Ibiza med sin kone og søn, hvor de boede 1955-75. Ibiza var det sted, hvor mange intellektuelle, kunstnere og kunstsamlere fra alle verdens hjørner mødtes. Allerede i 1930erne havde maleren Alfred Otto Wolfgang Schulze (Wols) og forfatteren Walter Benjamin opholdt sig her. I 1950erne og 1960erne boede der kunstnere fra Tyskland, England, Skandinavien og USA. Kunstnere som allerede var kendte eller senere blev internationalt kendte. Der var en livlig gensidig påvirkning mellem dem, og Sjöberg fik her venskaber med maleren Heinz Trökes og forfatterne Ole Sarvig og Carl Erik Soya.

I 1975 forlod Sjöberg Spanien og flyttede tilbage til slægtens hus i Malmø, ”Sjöbergska Palatset”, bygget 1894 af arkitekten Alfred Avidius. Her boede og arbejdede han indtil sin død i 1999. I sit atelier i et af bygningens tårne arbejdede Sjöberg videre med sin kunst.

Karriere

Perioden i Danmark
Efter en kort periode på Malmö Teater studerede Sjöberg i 1935 først kunst hos Edward Berggren i Stockholm derefter i 1936 hos Peter Rostrup Bøyesen i Danmark og afsluttede i 1938 sine studier hos Kræsten Iversen ved Det Kongelige Danske Kunstakademi i København. 

For Sjöberg opholdet på Bornholm en kreativ periode med udstillinger på Bornholm. En stor del af malerier fra den tid gik tabt på grund af bombeangreb mod 2. verdenskrigs afslutning.

I 1950erne var København overvejende det sted, hvor Sjöberg udstillede sin kunst: Hos Birk, på Den Frie Bygning, Caravellen og på Charlottenborg, hvor Sjöberg årligt blev udstillet fra 1944 til 1955. Sjöberg var også medlem af Foreningen Charlottenborgs Malere. 

Sjöberg værker var på dette tidspunkt præget af genkendelige landskabs- og portrætmalerier, inspireret af impressionisterne Paul Cézannes farveholdning og Karl Isaksons moderne nordiske stil, som Sjöberg videreudviklede i en mere ekspressionistisk retning.

Inspiration på Ibiza
I midten af 1950erne bevægede Sjöberg sig bort fra det genkendelige landskabsmaleri. Opholdet 1955 – 1975 i Spanien betød ikke kun en ny verden af motiver og inspirationskilder, men også at Sjöberg blev tiltrukket af informel kunst (art informel). I de første år på Ibiza, San Antonio Abad, opstod en stor serie af informelle billeder ("Ibiza Serie"). Senere forenede Sjöberg temaer fra det antikke og indtryk fra det spanske landskab i sin kunst. 

Sjöberg benyttede både til oliemalerier og akvareller en teknik, idet han lod fortyndet farve løbe over det tomme billede og samtidigt lod han farven bevæge sig i forskellige retninger. Der dannede sig lyse, farvede overflader med kontur og spor som udgangspunkt til den videre bearbejdelse af værket. På akvarellerne tegnede Sjöberg detaljer med en tynd tuschstift. I oliemalerierne malede Sjöberg delvis med farvetuben, idet han slog et hul i tubens låg og med tryk på tuben tegnede figurative elementer med en relieflignede overflade.

Grupo Ibiza 59
Mange af de på Ibiza levende kunstner havde fælles kunstneriske interesser med mål tværs af nationale grænser og efter Erwin Bronners initiativ blev malergruppen ”Grupo Ibiza 59” grundet. Til gruppens første medlemmer hørte Erwin Bechtold, Erwin Bronner, Hans Laabs, Katha Meirowsky, Bob Munford, Eugon Neubauer, Antonio Ruiz, Heinz Trökes og Bertil Sjöberg. Senere tilsluttede kunstnerne Carlos Sansegundo, Pierre Haubensak og Bob Thompson sig til. Deres udstillinger tiltrak sig opmærksomhed ud over Spaniens grænser. En stor udstilling i Berlin, Haus am Waldsee, arrangeret af Brusberg Gallery gjorde ”Grupo Ibiza 59” kendt i Tyskland. En anden udstilling i The Leicester Galleries i London gjorde gruppen kendt i England. I 1960 viste Galleri Brusberg Sjöberg i Hannover på en stor separatudstilling. Det omfattende forord i kataloget blev skrevet af kunstkritikeren Peter Lufft. I et af de ældste museer i samtidskunst i Spanien, Museo de Arte Contemporáneo (MACE) de Ibiza, udstilles værker fra kunstnergruppen permanent.

Under opholdet i Spanien holdt Sjöberg forbindelsen til Danmark ved lige og besøgte regelmæssigt den amerikanske galleriejer og kunstner Samuel "Sam" Louie Kaner (1924 – 1990) i København med sine seneste malerier. Sam Kaner var selv maler, filmskaber og ven med Peggy Guggenheim. I Sam Kaners American Art Gallery og senere i Court Gallery centralt beliggende på Strøget, blev Sjöberg årligt vist i separatudstillinger. Sam Kaner samarbejdede med internationale gallerier og udstillede Sjöberg sammen med COBRA-gruppen og andre kendte samtidskunstnere også udenfor Skandinavien og især i USA. 

Ibiza blev til et turistcentrum og Sjöberg søgte derfor i 1970 væk for at få ro og inspiration, og slog sig ned i Nordspanien i Torrella de Montgri, i nabolaget til den udgravede græske koloni Ampurias. I værker fra denne periode er et gentaget element borgen Castell del Montgri, som ligger på toppen af et skaldet bjerg. Her opstod også en serie værker med miljøødelæggelse som hovedmotiv.

Perioden i Sverige 
Efter at være flyttet til Malmø, Sverige, i 1975, malede Sjöberg inspireret af Malmös park, fund af fossiler og den nordisk saga en serie af poetiske malerier. En anden serie ”Stone and Moore” refererede til Stonehenge og Henry Moore, som Sjöberg beundrede. Efter studierejser opstod serier med indtryk fra det antikke Rom, Londons Dockland og Venedigs kanaler. I Venedigserien, "En synkende By", er der referencer til Sandro Botticelli. En akvarelserie er dedikeret William Tuner. En anden serie, ”Tanit Serie”, henviser til den puniske gudinde fra Ibizas fortid.  

Efter galleriejer Sam Kaners død i 1990 trak Sjöberg sig mere og mere tilbage fra kunstscenen. Han fortsatte sit kunstneriske arbejde, men søgte ikke længere publikum.

Hæder
1952 – Den Dansk-Svenske Kulturpris
1956 – Ellen Trotzigs legat
1979 – Det statslige svenske stipendium

Carl Gruvemans samling
Ægteparret Gruveman, som helt fra begyndelsen fulgte Sjöbergs kunstneriske udvikling og som Sjöberg havde en tæt forbindelse med, grundlagde en repræsentativ samling af Sjöberg og samtidig kunst som blev doneret til Sønderjyllands Kunstmuseum. Samlingen blev 1975-76 vist på museet og 2007 som vandreudstilling i Danmark. Af Carl Gruvemans samling vises Sjöbergs værker på Sønderjyllands Kunstmuseums hjemmeside.

Repræsentation på museer
Bertil Sjöberg er repræsenteret på museer i Danmark, Sverige, Tyskland, Spanien, USA.

 Kunstmuseet Brundlund Slot, Danmark
 Florence Museum, North Carolina, USA
 Lunds Landsting, Lunds kommun, Sverige
 Malmö Konstnämnd, Malmö Museum, Sverige
 Museo D’Art Contemporani MACE, Ibiza, Spanien
 Museumsberg Flensburg, Tyskland
 Rathausgalerie Hirschberg/Bergstraße, Tyskland
 Statens Museum for Kunst, København
 Kunsthalle Mannheim, Tyskland
 Svenska statens Konstfond, Sverige

Udstillinger 
 1944 - 1959 Charlottenborg, København
 1946 Den fri, København
 1950 Galerie Birch, København
 1951 Caravellen, København
 1957 Lomma konstforening, Sverige
 1956 Malmö Museum, Sverige
 1959 - 1962 Grupo Ibiza, Spanien
 1959 Arte Actual, Malaga, Spanien
 1959 - 1964 Galerie Brusberg, Hannover, Tyskland
 1960 Galeria Briosca, Madrid, Spanien
 1960 - 1968 Felix Konstklubb Eslöv, Sverige
 1961 Galeri Brusberg, Hannover, Tyskland
 1961 Haus am Waldsee, Berlin, Tyskland
 1962 Haus Salve Hospes Kunstverein Braunschwei, Tyskland
 1962 – 1963 Galeria Vedra, Spanien
 1963 Galerie Wh., Münster, Tyskland
 1964 Galeria Ivan Spencer, Spanien
 1964 American Art, København
 1964 Leicester Galleries, London, England
 1965 Galerie Meyer, Esbjerg
 1965 Tam Gallery, Boston, USA
 1965 Travel Exhibition Sam Kaner, USA
 1965 Galerie 5 Sekler, Stockholm, Sverige
 1965 Court Gallery, Boston, USA
 1965 Galerie 14, Aarhus
 1966 Greer Gallery, New York, USA
 1966 Galerie Pierre, Stockholm, Sverige
 1966 - 1988 Court Gallery, København
 1967 Galeri KB. Oslo, Norge
 1967 Göteborg Museum of Art, Sverige
 1968 Gallerie Moderne, Silkeborg
 1968 Florence Museum of North Carolina, USA
 1968 Joslyn Museum, Omaha, Nebraska, USA
 1972 - 1976, 1979 Konstgaarden Helsingborg, Sverige
 1972 Galerie Fo, Aarhus
 1973 Rådhushallen, Aarhus
 1974 Galerie Internationale, Stockholm, Sverige
 1975 - 1976 Sønderjyllands Kunstmuseum, Tønder
 1978 – 1979 Galerie Ippon, Malmö, Sverige
 1983 Gallerie Brantevik, Österlen, Sverige
 1983 - 1985 Lundabygdens Sparbanks Konstklubb Lund, Sverige
 1984 Galerie Green, Malmö, Sverige
 1989 Gallerie Syd, Falster
 1989 btj Sverige Konstklubb, Lund, Sverige
 1992 Museo D’Art Contemporani D’Eivissa, Spanien
 1992 Reflex Art Gallery, Amsterdam, Holland
 1993 Casal Balaquer, Mallorca, Spanien
 1993 Court Gallery, København
 1995 Skånes Kunstforening, Malmö, Sverige
 2001 – 2002 Hirschberger Kulturtage, Rathausgalerie Hirschberg, Tyskland
 2002 Pitiüses 59-02 Llonja Palma de Mallorca, Spaniem
 2005 Brundlund Slot, Edit-Gruvemans-Kunst-Samling, Aabenraa
 2007 Gerhard-Fietz-Haus, Bleckede-Göddingen, Tyskland
 2009 Galerie S, Schleswig, Tyskland
 2009 Gerhard-Fietz-Haus, Bleckede-Göddingen, Tyskland 
 2010 Galerie Heike Hinkelmann, Hamburg, Tyskland
 2011 Toldkammeret, Helsingör
 2012 Kunsthaus Hänisch, Kappeln, Tyskland
 2012 Augustiana skulpturpark og kunstcenter, Augustenborg, Als
 2013 Kunsthaus Hänisch, Kappeln, Tyskland
 2016 - 2017 galerie stexwig, Stexwig, Tyskland

Referencer

Andre kilder
Brev, Censorkomiteten Charlottenborg, Malerier optaget, 1944
Adgangskort, Kunstudstillingen ved Charlottenborg, 1944, 1947
Medlemskort, Foreningen Charlottenborgs Malere, 1945, 1947, 1951,
Katalog, DE "DEN FRIE BYGNING", 15-30 MAJ 1948
Salg, Meddelelse Charlottenborgs Udstillingskomiteens Kontor, 1946, 1947
Brevkort, Kræsten Iversen "möde os i Parnas!,
Indbydelse,  Charlottenborgs Udstilligskomiteten Efteraarsudstilling, 1948
Brev, Birks Kunsthandel, Salg meddelelse, 1948
Katalog, Charlottenburg, Foraars Udstillingen, 1948,1953, 1955
Katalog Charlottenborg, Efteraar Udstillingen, 1946, 1947
Brev, Bornholms Amt, Malerier til udstilling, 1949
Brev, Kunstforening Hjørning, Udstilling, 1949
Brev, Kungl. Svenska Ambassaden,  Dansk Svenske Fond, kunststipendium, 1955
Brev, Malmö Museum, EllenTrotzig Fond, Stipendium, 1959
Katalog, grupo ibiza 59, Ibiza 1959
Katalog Dieter Brusberg, Maler auf ibiza, 1958/1959
Brev, DEN KGL. KOBBERSTIKSAMMLINH, skænket tegninger, 1960
Referat af mødet "grupo oniza 59", 1960
Katalog, Charlottenborg, Winter udstillingen, 1964
Katalog, American Art Gallery, Copehagen, 1964
Katalog, The Leicester Galleries, London, Inspiration Ibiza, 1964
Brev, The Leicaster Galleries, Patrick L. Phillips, 1965
Katalog, International Art, American Art Gallery, Copenhagen, 1965-1966
Interview, Arbetet, Malmökonstnär på Ibiza internationellt välkänd, 1967
Interview, Politiken, En billedlig digter, 1969
Katalog, Haus am Waldsee, grupo Ibiza 59, 1967
Katalog, Aabenraa Museum, Svensk Buket ,1975
Katalog, Galerie Ippon, Fantastisk Konst, 1976
 Kataloge, Court Gallery, Copenhagen, 1965 - 1990
Interview, recession, Diario de Ibiza, 1992
Insel, Das Kulturmagazin aus Ibiza,  Die Avantgarda 1959 auf Ibiza,  Heft 12, 1992
Katalog, Freundeskreis Gerhard Fietz e.V., Heiz Trökes - Bertil Sjöberg, 2007

Eksterne henvisninger
 
Bertil Sjöberg Welcome! Willkommen! Velkommen!. sjoeberg.info Hentet 18. september 2021.
 Kunstnergruppen Grupo Ibiza 59 
 El Museu d’Art Contemporani d’Eivissa reordena la col·lecció d’obres del Grup Ibiza 59 fra Eivissa.es 
 omnibus, Ein schwedischer maler auf Ibiza - Bertil Sjöberg,  januar 1961
das kunstwerk, Austellungen, juni 1961
Grupo ibiza 59; Passat i Present, Museu d’Art Contemporani d'Eivissa, 1992
 eivissa, anys 60, el naixement de babel, 1998
 Pitiuses 59-02. Art Contemporani a Eivissa i Formentera. 2002
 Bertil Sjöberg, Kurzbiografie mit Abbildungen, 2013
 Studien zum künstlerischen Werk von Bertil Sjöberg, Petra Jensen, Kiel 2008

Tegnere fra Sverige
Malere fra Sverige
Svenskere i 1900-tallet
Personer fra Malmø